KORONAVIRUS JA LOPUNAJAT
Hei! Tässä Sid Roth.
Tervetuloa maailmaani, jossa on luonnollisesti yliluonnollista.
Luvassa on yliluonnollinen ohjelma: "Koronavirus ja lopunajat".
Hämmästyttävä profeetallinen päivitys -
täynnä ennenkokematonta toivoa ja uskoa.
Ja voimaa! Seuraavaksi.
Valmistaudu erikoisjaksoon "Koronavirus ja lopunajat", -
hämmästyttävä profeetallinen päivitys.
Mitä tulevaisuus tuo USA:lle, Israelille ja maailmalle?
Miten pandemia sopii Jumalan profeetalliseen aikatauluun?
Sid Rothin seurassa profeetat Tracy Cooke ja Emma Stark.
Seurassani on kaksi profeettaa eri puolilta maailmaa.
Heillä on hämmästyttävää ilmoitusta siitä, mitä on tekeillään juuri nyt.
Rukoilen, että kaikki maailmassa näkevät tämän ohjelman.
Koronavirus on paljastanut, -
että ihmiset ovat hyvin haavoittuvaisia.
En ole ikinä nähnyt yhtä korkeaa pelkotasoa kuin nyt.
Emma, anna kun esittelen sinut. Emma Stark -
Skotlannista ja Irlannista.
Hän sanoo, että Jumala ymmärtää vain irlantilaista aksenttia.
Mitä Jumala tekee jakson aikana?
Ne, jotka ovat kanssamme, tulevat vapautumaan pelosta.
Se on tosi tärkeää, sillä Jumalan Sana sanoo, -
että lopunaikoina, kun on sotia ja sanomia sodista, ei pidä pelästyä.
Tämä on hetki, jolloin sinä et pelkää.
Aiomme päästää ilmoille vapautta, rohkeutta, toivoa ja voimaa.
Tulette myös ymmärtämään koronaviruksen syitä -
ja Jumalan työtä kulissien takana.
Emma on 6-vuotiaasta asti -
nähnyt kuten näkijä ja kuullut Jumalalta.
Hänen profetiansa ajankohtais- tilanteesta ovat todella tarkat.
Myös Tracy Cooke on monille tuttu.
Mitä Jumala tulee tekemään täällä?
Hän paljastaa vihollisen juonet ja antaa strategia, joka tarvitaan.
Kun Jumala tuo profeettoja yhteen, velvollisuutemme on kertoa ihmisille, -
mitä tehdä seuraavaksi ja mitä askeleita ottaa tässä kaaoksessa.
Jumala paljastaa sen ja lähettää enkeleitä vapauttamaan.
Murtaa pelon ja manipuloinnin hengen ja linnoituksen kautta linjan.
Olet kuullut ajankohtaisasioita.
Et enää ikinä halua katsoa tavallisia uutisia. Ne eivät tiedä mitään!
Jumala tietää kaiken.
Emma, mitä näet näkymättömässä maailmassa juuri nyt?
Juuri nyt voi tuntea ja nähdä... - Tarkoitan studiossa.
Enkelitoiminnan taso on hurjan vilkasta.
Enkelit ovat valmiina lähtemään, kun me tässä julistamme kansojen yli.
Enkelit lähtevät tukemaan ja palvelemaan eri puolilla maailmaa -
monien ihmisten vapauttamisessa ja monien parantamisessa -
sekä terveysalan ammattilaisten siunaamisessa.
Enkeliarmeija lähtee tänään liikkeelle eri puolille maailmaa.
Kerron teille nyt jotain. Tammikuun 15. päivänä 2020 -
Tracy Cooke oli ohjelmassamme.
Hän profetoi ennen kuin kukaan meistä edes tiesi koronaviruksesta.
Hän profetoi näin.
Vuonna 2020 Jumala käsittelee seurakuntamaisemaa.
Hän alkaa selvittää maaperää, jolla vaellatte.
Kaikki, mikä voi horjua, tulee horjumaan -
vuoden 2020 neljänä ensimmäisenä kuukautena.
KUVATTU 3. TAMMIKUUTA 2020.
Rohkaisen teitä muistamaan, -
että Hän jouduttaa saamianne profetioita, näkyjä, unia ja kaipuita.
Astutte lihasta henkeen. Nousette tappiosta voittoon.
Luonto alkaa saarnata ja profetoida. Sääilmiöt rikkovat ennätyksiä.
Jumala tuo teidät tappion paikalta, Loodebarin masennuksesta, voittoon.
Luku 2020 ei ole täydellinen näky. Täydellinen näky on 2010.
Luku 2020 merkitsee jälkiviisautta.
Jumala antaa nähdä sokeat pisteenne selvästi. Hän tuo selvyyttä elämäänne.
Vastaamattomiin rukouksiin tulee nopeasti vastaus vuonna 2020.
Kaikki, mikä voi horjua, alkaa horjua neljänä ensimmäisenä kuukautena.
Näette ennätyksellisiä sääilmiöitä. Luonto alkaa saarnata ja profetoida.
Jumala tahtoo meidän palauttavan katseemme Häneen.
Hän sallii asioita saadakseen huomiomme.
Tracy, Jumala on paljastanut sinulle jotain.
Kukaan ei tiedä, mitä hän kohta sanoo, paitsi Jumala itse.
Olen iloinen, että katsotte tätä.
Jumala on paljastanut sinulle koronaviruksen lähteen -
ja siihen sekaantuneet poliitikot.
Tämä on ilmiömäistä. Kerropa joitain asioita, joita Jumala on näyttänyt.
Palasin juuri Hondurasista, jossa olin pastori Maldonadon kanssa.
Kokoussarjamme aikana siellä Jumala antoi minulle unen.
Unessa Hän asetti minut Kiinaan.
Täytyy sanoa, etten tiedä aivan kaikkea.
Mutta unessa Jumala vei minut laboratorioon.
Näin, miten virusta oltiin luomassa.
Olen kuullut siitä huhuja, mutta sinä näit, kun sitä oltiin luomassa.
Juuri niin. Pitää muistaa myös, että horjutus tulee. Habakuk 3:6.
Jumala on siinä läsnä.
Vihollinen käytti sitä voimana -
tuodakseen pelon ja kidutuksen hengen koko maailmaan.
Jumala näyttää profeettojen kautta, miten pysyä askeleen edellä vihollista.
Aamos 3:7: Hän ei tee mitään ilmoittamatta profeetoille.
Olisi epäreilua olla ilmoittamatta profeetoille.
Jumala rikkoisi liittoaan Israelille ja kansojen uskoville, -
ellei Hän näyttäisi, mitä maailmassa on nyt meneillään.
Hän siis vei minut Kiinan maahan.
Olin laboratoriossa tutkijoiden kanssa.
Suljettujen ovien takana olivat Nancy Pelosi ja demokraattipuolue.
Tätä ette kuule tavallisista uutisista. Se on varma.
Avasin oven ja kuulin heidän keskustelunsa. He sanoivat: -
"Emme saaneet Trumpia pois viralta." Kerroin siitä tammikuun jaksossa.
Kaikki eivät ole kuulleet sitä.
Jumala näytti unessa, että virkasyyte yritetään nostaa mutta se kaatuu.
He tarvitsivat uutta vipuvoimaa.
Jumala näytti minulle unen samaan tapaan kuin Danielille.
Hän näytti profeetallisia vaiheita ajankohtaistapahtumista.
Olin Hondurasissa. Uni kesti kaksi tuntia.
Minut vietiin laboratorioon, jossa tutkijat loivat virusta.
Virus leviäisi vaatteista, ilmaan ampuvista laitteista -
ja neulojen, kuten rokotteiden, kautta. En ole rokotevastainen.
On tulossa vastalääke, jota ei vielä ole esitelty.
Sanon vain sen verran.
Tiedätkö, koska vastalääke tulee?
Se on oksastettu Israel-viikunapuuhun.
Siihen liittyy jotain. Toinenkin kenraali sanoo...
Maailman suurimmat siunaukset ovat tulleet Israelista. Israelin Messias -
ja kymmenen käskyä. Yksi rokote ei ole heille temppu eikä mikään.
Eräs uskonkenraali vahvisti sen aamulla.
Tarkoitus tässä horjumisen ja pelon lanseerauksen ajanjaksossa -
on käsitellä Amerikan seurakunnan maisemaa ja korruptiota.
Kiina, ja sanon tämän aralla mielellä, -
mutta Jumala on kyllästynyt siihen, mitä Kiina on tehnyt Jumalan omille.
Miten se on yrittänyt estää seurakuntaa etenemästä.
Se on vainonnut kristittyjä.
Niin on. Polttanut megaseurakuntia. Yrittänyt tappaa pyhiä.
Jumala sanoi minulle unessa Hondurasissa: "Nyt riittää!"
Kun Jumalalle riittää, Hän alkaa näyttää profeetoille, mitä on tulossa.
Tammikuun 15. päivänä... Ykkösosa tuli joulukuussa 2019, -
kakkososa 15. tammikuuta.
Hän puhui neljän kuukauden jaksosta, joka päättyy 15. tai 16. huhtikuuta.
Juuri silloin Israelissa on pääsiäinen.
Virus siis alkoi levitä. Näin unen toisen osan.
Mitä pääsiäisenä tapahtuu? - Virus alkaa heiketä.
Uneni toisessa osassa aurinko alkoi tulla alemmas.
Kuulin eilen tieteellisen arvion, -
että kun aurinko ja lämpö tulevat, virus häviää.
Jumalalla on suunnitelma murtaa pelon henki maailman yltä, -
ettemme jää loukkuun uusiin vaaroihin, jotka vaanivat.
Poliittisesta näkökulmasta -
uskotko, että tässä on Kiinan kanssa mukana amerikkalaisia?
Mihin Kiina tällä pyrki?
Kiinan tarkoitus oli ohjailla presidentinvaalejamme.
Vaalit on edessä. Olen nähnyt unen uudelleenvalinnasta ja muusta.
He siis halusivat hänen häviävän.
Demokraattipuolue... Edustamme valtakuntaa emme puolueita.
Republikaani tai demokraatti. Agenda on Jumalan.
Unessa Pelosi ja demokraattipuolue sanoivat: "Nyt meillä on vipuvoimaa."
Trumpin kampanja vetää isosti väkeä.
Aikataulu oli jo määrätty profetiassa.
Sen, mikä nyt tapahtuu, oli määrä tapahtua vuoteen 2028 mennessä.
Minulle on jo näytetty koko 2020-luku runsaan paastoamisen jälkeen.
Herra sanoi, että profeettojen ja esirukoilijoiden kuuluu palauttaa -
tämä kaikki oikeaan aikatauluun.
Tässä ajanjaksossa meidän täytyy estää vihollisen suunnitelmat ja juonet.
Valopuolena tässä tapahtuu paljon hyödyllistäkin.
Jumala panee pisteen etsijäystävällisille seurakunnille.
Hän vetää maton niiden jalkojen alta.
Vastaan kysymykseesi Kiinasta ja demokraattipuolueesta.
Ne punovat suunnitelmaa ja juonta. Se paljastetaan kokonaan näkyviin.
Tarkoitatko, että Jumala on näyttänyt sinulle viruksen, -
joka luotiin laboratoriossa, ja siihen liittyy politiikkaa?
Politiikka on sotkeutunut siihen.
Olen sanonut täällä aiemminkin, että Trump on suuri uhka -
demokraattipuolueelle ja pimeyden voimille.
Riippumatta siitä, mitä uskoo ja muuta, -
emme voi tuomita Valkoista taloa -
ennen kuin tuomitsemme oman talomme.
Tahdon mainita erään asian.
Tracyn vaimo on afroamerikkalainen.
Teillä ei ole mitään ongelmaa presidentti Trumpin kanssa. - Ei niin.
Ei mitään ennakkoluuloja eikä sellaista.
Profeettoina tehtävämme on puhua, mitä Herra sanoo.
Ei liittyä puolueisiin tai kansalaisuuksiin.
Haluan tietää, mitä Jumala sanoo. Viis puolueista.
Kysyin Herralta Hondurasissa, mitä Hän haluaa minun sanovan omilleen.
Hän ilmoittaa aikeensa profeetoilleen.
Sanoin: "On paljon pelkoa ja paniikkia. Kuinka voin nähdä maailmalle?
Olen vain yksi 7 000 profeetasta, jotka eivät palvo baalia."
Herra antoi minulle kaksituntisen unen -
ja näytti Kiinan hallinnon ja USA:n korruption.
Hän näytti myös asioita Venäjästä ja paljon muuta.
Herra vei minut laboratorioon. Näin viruksen luomisen.
He aikovat käyttää sitä rokotteessa ja yrittää pysäyttää elämän.
Heillä oli jonkinlainen laite. Näin sen unessa.
Sillä ammuttiin ilmaan. Sitä myös hierottiin vaatteisiin, jotta se leviää.
Hyvä uutinen on, että tulemme ensimmäiseen vaiheeseen -
15.―16. huhtikuuta, pääsiäisen aikana.
Menemme veren suojaan. Aina kun verta siveltiin, vitsaus kulki ohi.
Jeesuksen, Jeshuan veri saa jäännöksen heräämään.
Voi pojat. Kuulostaa mahtavalta.
Näyttikö Jumala sinulle, sillä olen silti vähän kiinnostunut politiikasta, -
näyttikö Jumala sinulle, kuka voittaa vaalit? - Näytti.
Jos uskovat rukoilevat. Se on aina niin.
Hän on näyttänyt minulle kolmesti unessa. Kerroin siitä videolla täällä.
Näin unen, että Trump valittiin uudelleen.
Sitä ei tarvitse arvailla. Hänen ylleen Jumala laskee kätensä.
On myös jotain, mistä en voi puhua täällä. Se menee hänelle yksityisesti.
Hänen pitää noudattaa Jumalan ohjetta.
Jos hän noudattaa sitä toukokuun 21. päivään mennessä -
ja kesäkuun ensimmäisellä viikolla, hänen valintansa ei kaadu.
Hän voittaa, jos hän noudattaa ohjetta.
Muistakaa. Tämä on vihollisen juoni.
Ravistelu on Jumalasta. Jes. 24:19 puhuu ravistelusta.
Kaikki, mikä voi horjua, horjuu nyt kuin tyhjästä.
Profeetallinen aikataulu on vinossa.
Kenen Kiina halusi voittavan? - Demokraattipuolueen.
Miksi? - Koska USA on Israelin liittolainen.
Jumala kunnioittaa ja arvostaa sitä, joka on oksastettu viikunapuuhun.
Olen juutalainen sekä yhtä hyvin israelilainen kuin amerikkalainenkin.
Voin sanoa, että presidentti Trumanin jälkeen -
Trump on siunannut Israelia enemmän kuin yksikään presidentti, -
jonka minä tiedän.
Niin on. Siksi vihollinen...
Donald Trump, jos joku, on joutunut noitavainon -
ja halveksunnan kohteeksi virassaan. Siksi uskovien pitää rukoilla -
ja paastota hänen ja hänen virkansa puolesta.
Vihollisen juoni ja suunnitelma näet on panna hänet pois viralta.
Kenet he haluavat tilalle? - Unessani he saivat Bernie Sandersin pois tieltä.
Unessa olin limusiinissa...
Kuka sai Bernien pois tieltä? - Demokraattipuolue.
Se tulee ulos piilosta ja kätköistä.
Sen, mitä sanot, tiedät salatuista, mutta se paljastetaan avoimesti.
Se paljastetaan aikanaan. Kaikki Kiinasta ja sen manipuloinnista.
Virushan luotiin. En tarkoita, -
etteivät viruksen tappamat elämät ole arvokkaita. Elämä on arvokas.
Moni kymmeniätuhansia tappanut virus on saanut vähemmän huomiota.
Totta. - Miksi siis korona?
En ole ikinä ennen elämäni aikana nähnyt markettien hyllyjä tyhjänä!
En ole ikinä nähnyt Charlotten lentokenttää hiljaisena. Se on aina...
Kaikkein yliluonnollisinta on ihmisten reaktio. Se on yliluonnollista.
Sitä on p-e-l-k-o: piinaava epäilys luo kauhua olemattomasta.
Meille ei ole annettu pelon henkeä vaan voiman henki.
Näitkö mahdollisen salamurhan? Ja voitko puhua siitä?
Puhutaan siitä, ja selitän sen.
Tämä on profeetan näkemää.
Kolme asiaa unessani. Ensinnäkin virkasyyte kaatui.
Sitten demokraatit tarvitsivat vipuvoimaa ja yliotteen. He saivat sen.
Nyt tehtävämme on seistä Kristus-ruumiina.
Unessani John F. Kennedy käveli sisään.
Donald Trump käveli sisään samalla.
Kennedy katsoi minua. Enkeli seisoi oikealla puolellani.
Jumala ilmestyy minulle unien ja enkelien kautta.
Herra antoi minulle kahden salamurhan aikataulut.
Ensimmäisen yrityksen paikan ja osoitteen.
Ja toisen...
En voi kertoa siitä yksityiskohtia. - Ei haittaa.
Jumala kertoi tekijän, terroristin, nimen ja osoitteen -
sekä osavaltion, joka asiaan liittyy.
Juuri nyt meidän todella täytyy rukoilla. Sanon näin kaikkialla.
Sama, inhoatko Trumpia, Obamaa tai George... Se ei ole tärkeää.
Tärkeää on, että seurakunta seisoo eturivissä.
Kunhan seisomme Israelin rinnalla ja Jumalan liitossa, -
jonka Hän teki ystävänsä Aabrahamin kanssa, -
veri suojaa kotimme, lapsemme.
Jumala käski minun valaa toivoa kaiken tämän keskellä.
Tästä voi tulla historian pahimpia vuosikymmeniä.
Mutta kaiken tämän kriisin keskellä risti pysyy.
Ristin työ on jo tehty.
Profeetallisina ääninä meidän täytyy vain varoittaa ihmisiä, -
esitellä strategia ja näyttää ihmisille seuraava askel.
Ei pidä säikkyä eikä pelätä. Ei tarvitse jäädä kotiin.
Hallituksilla on määräykset. Mutta vankilasta vapautettu Pietarikin sanoi:
"Enemmän tulee totella Jumalaa kuin ihmistä."
Minua ei haittaa joutua vankilaan Jeesuksen takia.
Saarnaan evankeliumia missä vain.
En säiky enkä pelkää. Minulla ei ole mitään menetettävää.
Mutta jos en varoita ihmisiä, minut vaaditaan tilille heidän hengestään.
Kuihtuuko tämä virus loppujen lopuksi pois? - Kuihtuu.
Tämä ei ole vielä pahin... - Pääsiäisestä alkaen.
Huhtikuun 15.―16. päivä, pääsiäisenä.
Vain Kristuksen mieli voi sanoa näin. Vain Jumala voi olla näin nerokas, -
että antaa aikataulun ihmisen kautta. Se ole minun vaan Jumalan ansiota.
Tammikuun 15. päivästä huhtikuun 15. päivään, keskelle pääsiäistä.
Täältä tulee vitsaus. Kun vitsaus tuli, mikä siirsi sen pois? Veri.
Pääsiäinen. Vain Jumala voi olla niin nero.
Emma, kerroit nähneesi ihmeellisen näyn.
Näit Jumalan valtaistuimellaan.
Sitten näit Hänen nousevan valtaistuimelta. Selitäpä sitä.
Puran sitä hieman.
Tällaisissa ennennäkemättömissä maailmanlaajuisissa kriiseissä -
lähtökohtamme pitää olla Raamattu. Pitää ymmärtää, -
mikä on Jumalan toimintatapa -
ja miten Hän yleensä käyttäytyy näissä asioissa.
Tahtoisin lukea Haggai 2:sta, jotta näemme Raamatusta, -
miten Jumala käyttäytyy. Luen sen teille, Hagg. 2:6―8.
"Sillä näin sanoo Herra Sebaot: -
Vielä vähän aikaa, ja minä liikutan taivaat ja maan, meren ja kuivan.
Ja minä liikutan kaikki pakanakansat,
ja kaikkien pakanakansojen kalleudet tulevat, -
ja minä täytän tämän temppelin kunnialla, sanoo Herra Sebaot.
Minun on hopea, ja minun on kulta, sanoo Herra Sebaot."
Huomatkaa asioiden raamatullinen järjestys.
Jumala sanoo tuovansa liikutuksen, ravistelun.
Hän ei tee sitä tuomitakseen tai koska Hän ei pidä ihmisistä -
tai koska Hän ei ole laupias vaan päinvastoin.
Hän ravistelee, koska Hän rakastaa maailmaa -
ja haluaa, että ihmiset valitsevat Hänet.
Menemme tähän raamatunpaikkaan, ja näky laskeutuu siitä.
Näin Jumalan nelinkontin. Näkymä oli aika järkyttävä.
Jumalan näkisi mielellään hillittynä ja ylväänä valtaistuimella.
Mutta Hän oli siinä Jesajan kuvaaman synnytystuskan tilassa, -
johon Jumalaa verrataan Sanassa. Se näkyi Hänen kasvoiltaan.
Polvistuin Hänen viereensä valtaistuinsalissa.
Mitä Hän tekeekin, haluan tehdä samaa.
Kysyin Häneltä: "Mitä rukoilet? Miksi olet tällainen?"
Hän sanoi: "Rukoilkaa kanssani, sillä haluan kansojen valitsevan minut."
"Rakastan Maata niin, että haluan kansojen valitsevan minut."
"Olen valmis ravistelemaan teitä, jotta valitsisitte minut."
Tämä...
Sanot siis, että tämä ravistelu, joka on profetoitu, -
on käynnissä nyt, ja sitä seuraa kirkkaus.
Juuri niin. Herätystä ei voi tulla, ennen kuin on haaste.
Ei voi saarnata vaikuttavasti, ennen kuin tulee ravistelu.
Kyse ei ole siitä, piiloudummeko, -
vaan sadonkorjuuseen valmistautumisen ajanjaksosta.
Se on Herran sana tämän ylle:
Seurakunta, valmistaudu sadonkorjuuseen.
Egyptin vitsauksissa -
faraon ja Mooseksen valvovan silmän alla ravistelu oli niin voimakasta, -
että egyptiläisten epäjumalat putosivat valtaistuimiltaan.
He tajusivat, että epäjumalat eivät voi auttaa.
Ankkuroidumme Sanaan.
Egyptiläiset tajusivat, että Israelin Jumala, Jahve, on tosi Jumala.
Sen tietää siitä, että he antoivat kaikki rikkautensa israelilaisille.
Näistä Raamatun asiayhteyksistä ymmärrämme, -
että Jumala ravistelee epäjumalia alas valtaistuimilta.
Hän sanoo: "Kunpa etsisitte minua siunauksissa ja helppoina aikoina, -
mutta koska ette tee niin, ravistelen jumalanne alas maahan, -
jotta tajuatte, että minä olen ainoa tosi Jumala."
Tämä on miljardin sielun sadonkorjuun edelläkävijä.
Vuoden alussa Herra näytti, että maa liikkui.
Tuntui kuin mannerlaatat olisivat alkaneet siirtyillä.
Herra sanoo: "Vaellatte historian epämukavimpaan kauteen."
Kuulin Jumalan kutsuvan sitä epämukavaksi herätykseksi.
Hän ei kutsunut tulevaa herätystä helpoksi vaan epämukavaksi.
Rukous ei ole: "Jumala pelasta minut ja vie minut pois siitä."
Rukous on: "Jumala, ravistele minua, niin kuin ravistelet muita, -
jotta kaikki epäjumalat minussa kaatuvat ja lähtevät pois."
Eli sinä kutsut sitä puhdistusprosessiksi Jumalalta.
Eli se, millä paholainen tarkoittaa pahaa, -
auttaa meitä tulemaan astioiksi ja säiliöiksi Jumalan kirkkaudelle.
Ehdottomasti. Ja meidän pitää olla tarkkoja.
Monet profeetat ovat profetoineet, että tämä vuosi on sarana- tai napavuosi, -
jonka mukaisesti historia määritellään.
Useimmat profeetat ovat saaneet samantyyppisen sanan.
Emme ymmärtäneet, miten vaikuttavasta asiasta on kyse, -
mutta profeetat ovat olleet siitä yksimielisiä.
Pitkään on profetoitu myös sitä, -
että olemme menossa aikaan, jossa kunnioittava Herran pelko -
ja pyhyyden pelko tulevat ihmisiin. Miten se tapahtuu?
Meillä on melkein kokonainen sukupolvi kristittyjä, -
joilla on niin kutsuttua etsijäystävällisyyttä -
ja "pelastus ilman herruutta", niin kuin sitä kutsutaan tai minä kutsun.
Aivan. Ei ymmärretä Jumalan valtakunnan täyteyttä.
Kunnioittava Herran pelko... Olemme liian tuttavallisia Jeesuksen kanssa.
Useimmat nuoret kutsuvat Jumalaa kaveriksi.
Ja "Jeesus on poikaystäväni" -käsitys, joka on loukkaava. - Olen kuullut siitä.
Koen, että nyt kun meitä estetään ja rajoitetaan kokoontumasta, -
se aiheuttaa Jumalan omille jotain todella merkittävää.
Mehän joudumme pysymään kotona neljän seinän sisällä.
Haluamme kunnioittaa esivaltaa. Jumala tekee jotain huomattavaa.
Hän näet haluaa palauttaa morsiamelleen -
toisen raamatullisen totuuden, kaipuun Herran esikartanoihin -
ja kaipuun olla jälleen toinen toistemme kanssa.
Kun alamme jälleen kokoontua seurakunnan yhteisiin tilaisuuksiin, -
Jumala sanoo näin: "Tulee aika, jolloin olen murtanut -
liiallisen tuttuuden tunteen seurakuntaa ja minua kohtaan."
"Kun alatte jälleen kokoontua, huomaatte uutta kunnioitusta -
ja uutta vanhurskasta Herran pelkoa keskellänne."
"Kuuletteko sen hengessä? Valmistautukaa sadonkorjuuseen."
Se ei ole etsijäystävällisyyttä. Se on: Valmistaudu sadonkorjuuseen.
Hän mainitsi jotain tai minä mainitsin ja sinä mainitsit sen.
Mitä Jumala tekee -
maailman suosituimman kristillisyyden tyylin, -
etsijäystävällisyyden, kanssa?
Olen puhunut täällä monesti, mitä Jumala aikoo tehdä.
Emma antoi aikataulun, milloin se loppuu.
Etsijäystävälliset seurakunnat ovat manipuloineet Jumalan omien mieliä -
ja vetäneet ihmisiä hyvistä seura- kunnista ja opetuslapseutuksesta.
Ne tuottivat hyvän olon sanoman. Kaikki hyvin. Tee, mitä haluat.
Armon sanoma on saastutettu.
On annettu lupa tehdä vapaasti syntiä.
Ravistelu aiheuttaa parannuksentekoa.
Tiedättekö, mikä sana kristinuskosta puuttuu nykyään? Parannuksenteko.
Mitä on tapahtunut parannuksenteolle?
Ilman parannuksentekoa ja pyhyyttä ei voi edes nähdä Jumalaa.
Siihen on Jumalan Sanan auktoriteetti.
Parannuksenteko. Pelko ja oikeudenmukaisuus seisovat kaukana.
Tässä parannuksenteko... Meidän pitää mennä taas alttareille.
Olemme kääntäneet katseemme aivan kuin herätyksen alkupäivinä.
Ihmiset käänsivät katseensa Jumalasta ihmiseen.
Sitten tuli etsijäystävällinen liike.
"Tämä on oikein ja suosittu. Koska se on suosittu, se on oikein."
"Elämme maailmassa. Meidän ei tarvitse elää pyhästi ja vanhurskaasti.
Ei tarvitse paastota eikä rukoilla. Voi tehdä mitä ikinä haluaa."
Mutta ikävä kyllä se ei ole Jumalan menetelmä eikä tie.
Ilman pyhyyttä ei kukaan näe Jumalaa.
Ravistelu on tuomio korruptiolle.
Millaisen korruption näet karisevan lähitulevaisuudessa?
Näen nyt ja tulevaisuudessa, -
että ravistelu Kiinan kanssa ei lopu.
Osissa maailmaa se ei lopu. Ei edes seurakunnassa.
Jumala näytti minulle Hondurasissa, että jäännös heilutti lippua.
Se oli voittoisa ja marssi.
Herran sotajoukkojen kapteeni johti heitä.
Pitää muistaa. Mistä tuomio alkaa? - Jumalan huoneesta.
Ja minun huoneestani. Kun alat nähdä tuomiota Jumalan huoneessa, -
Jumala puhdistaa maan, sillä se on resepti maan terveeksi tekemiselle.
Kun teemme parannusta ja käännymme pahuudestamme, -
vasta sitten Jumala kuulee meitä kansana.
On vain yksi lääke ja ratkaisu.
Meidän pitää palata rukoukseen, niin että olemme tehokkaita rukouksessa.
Vanha seurakunta osasi rukoilla. "Mutta ei tarvitse palata..."
Jos voisit muovata maailmaa kuin Kathryn Kuhlman, A.A. Allen, -
John G. Lake ja Smith Wigglesworth, -
ei näkisi juuri korruptiota ja vääriä profeettoja.
Kaikki etsivät vastausta. Pelkästään eilen sain yli sata puhelua.
"Mitä Jumala sanoo? Mitä Hän aikoo tehdä?"
Koko maailma etsii vastauksia.
Saan puheluita korkeilta tahoilta ja seurakunnista.
Se on velvollisuus, mutta sanon heille: "Katsokaa Jumalaan."
"Hän on asettanut profeetat avuksi tuomaan ratkaisun ja strategian."
"Mutta ravistelua ette saa lakkaamaan."
Ravistelu liittyy seurakunnan maisemaan, sillä lupauksia on rikottu.
Eli voisimme yhtä hyvin toimia Hengessä, -
asettaa Jumala ensimmäiseksi, elämämme Herraksi, -
niin kaikki muukin asettuu uomaansa.
Puhuit pääsiäisestä.
Pääsiäisenä oli olemassa ero -
Jumalan kansan ja egyptiläisten välillä.
Oli olemassa ero.
Vitsaukset eivät voineet edes koskea Israeliin.
Emma, mitä voimme tehdä pelon hengelle?
Se on kristityissä ja muissakin. Se on levinnyt kaikkialle.
Uskon, että syntyy uusi seurakuntatyyppi.
Se on posthelluntailainen ja postkarismaattinen seurakunta.
Se näyttää erilaiselta kuin kaikki, jota itse pitäisimme tavoitteellisena.
Astumme pyhän voiman seurakunnan aikaan.
Voiman.
Se perustetaan ravistelun päättyessä.
Viime vuonna olin rukouksessa Afrikassa.
Kuulin pommin räjähtävän Hengessä.
Vartuin Pohjois-Irlannissa. Olen tottunut pommeihin.
Tämä pommi oli Hengessä. Kysyin Jumalalta: "Mitä olet tehnyt?"
Jumala sanoi: "Katso!" Pommi oli lähetetty taivaasta.
Pommin nostattama pilvi peitti koko maapallon.
Pilvi alkoi laskeutua ihmisten ylle -
ja vaikuttaa ihmisten ihoon.
Iho alkoi sulaa. Kysyin: "Jumala, mitä teet?"
Jumala sanoi: "Minä varmistan, ettei kyse ole yhdestä ihmisestä tai työstä."
"Varmistan, ettei kyse ole egosta."
"Ravistelen ihmisiä, niin että kaikki lihallinen heissä hajoaa."
"Sen seurauksena sytytän seurakuntani uudelleen -
pyhällä voimalla."
Kun alamme kokoontua jälleen, huomaamme, -
että Jumalan voima näyttäytyy seurakunnissa enemmän -
kuin ikinä aiemmin.
Mutta meidän pitää päästä nopeasti eroon pelosta.
Ravisteluista puhuessaan Matteuksen evankeliumi sanoo: -
"katsokaa, ettette peljästy." Olemme unohtaneet tämän käskyn.
Meidän täytyy oppia itsensä vapauttamisen taito.
Selitän, mitä sillä tarkoitan.
Se pelko on pahaa ja vihollisesta. Se suuntautuu demonisuuteen.
Tässä tarvitaan hengellistä sodankäyntiä.
Raamatussa sana "pelastunut" on 'sozo'.
Se tarkoittaa: pelastunut, parantunut ja vapautunut.
Sana on jatkuvassa aikamuodossa.
Vaellamme jatkuvasti pelastuksessa. Paranemme, vapaudumme jatkuvasti.
Tässä on ankkuri Raamattuun.
Se tarkoittaa: tahdon paitsi parantua myös vapautua päivä päivältä.
Neuvon nyt, miten se tehdään. Puhun perheelleni Kristus-ruumiissa.
Sanokaa: "Jumala, anteeksi, että olen ryhtynyt pelon aisapariksi.
En halua sitä elämääni. En halua, että se omistaa minut.
En halua ympärilleni kauhun rakentamaa häkkyrää.
En halua, että vihollinen saa jalansijaa."
Aloitamme parannuksenteolla. Sitten katkaisemme sopimukset.
"Pelolla ei ole enää lupaa minuun."
Annamme sille lähtöpassit, sillä sinulla on kaikki voima ja valta.
Sitten hengität syvään ja puhallat: "Pelko, lähde henkäykseni mukana."
Johda siihen rukoukseen.
Isä Jumala, rakastamme Sinua ja kiitämme Sinua, että rakastat meitä.
Isä, anna meille anteeksi kansoina, -
Jumalan pyhinä ja kansojen jäännöksenä.
Emme ole olleet parempia kuin maailmassa olevat.
Isä, armahda meitä -
kumppanuudessamme kauhun, paniikin ja pelon kanssa, -
kun emme käyttäytyneet kuin rohkeat soturit -
vaan kuin säikyt ja pelokkaat lampaat.
Isä, huudamme yhdessä armoa.
Rukoilen Jeesuksen nimessä puolestanne, ja yhtykää rukoukseen.
Murramme sopimuksen pelon kanssa seurakuntana.
Murramme sopimuksen pelon hengen, šokin ja trauman kanssa.
Ne huolestuttavat meitä niin, ettemme pysty toimimaan.
Pelon henki, lähde pois Korkeimman pyhistä Jeesuksen nimessä.
Annamme sinulle lähtöpassit.
Syöksemme sinut alas istuimeltasi verellä ostettujen pyhien yltä.
Jeesuksen nimessä katson demoneja silmiin -
ja puhun alueen henkivaltojen päällikölle -
Karitsan veren suomalla auktoriteetilla.
Sanon: Pelon henki, poistu seurakunnasta!
Poistu Korkeimman pyhistä!
Henkäise kanssani.
Ulos henkäyksessä Jeesuksen nimessä.
Onko jommallakummalla teistä -
vahvaa, vahvaa sanaa Jumalalta -
Israelin kansakunnalle?
Kuten tiedätte, ohjelmaamme voidaan katsoa Israelin jokaisessa kodissa.
Rohkaisen Israelia sanomalla, että teillä on liitto -
ja olette liittokansa.
Unissani Jumala tuo ratkaisun hallitus- ja pääministeriasiaan.
Jumalan käsi on pääministerin yllä.
Valmistautukaa täyskäännökseen. Näin sen unessa.
Vihollinen on yrittänyt saada Israeliin kumouksen.
Mutta Jumalan käsi on Israelin yllä. Olen nähnyt sen unissani.
En voi kertoa kaikkea, mutta osan voin.
Sanot siis, että Jumala kääntää tilanteen ja Netanjahu voittaa.
Näemme ihmeellisen väliintulon.
Selvä. En halua painostaa liikaa. Mutta tiedän tämän pääsiäisestä.
Jos oli sivelty verta, mitä ikinä tapahtuikaan, -
sinun talosi ja perheesi pelastui.
Ja tätäkin katsoo ihmisiä, -
jotka voivat kyllä rakastaa Jumalaa, -
mutta joilla ei ole kokemusperäistä tietoa Jumalasta.
Ihmiselle ei näet ole annettu muuta nimeä, -
jossa meidän pitää puhdistuman synnistä, -
kuin nimi hepreaksi, Jeshua, Jeesus.
Lausu tämä rukous. Olet yrittänyt ilman Häntä, -
joten mitä vielä?
Kokeile, miten elämäsi muuttuu, -
koska Jumala on muutoksentekijä.
Jumala on todellinen shalom.
Jumala on tosi Jumala.
Hänellä on nimi. Avrahamin, Jitschakin ja Jakovin Jumala.
Aabrahamin, Iisakin ja Jaakobin Jumala.
Lausu perässäni tämä rukous ja usko se parhaan kykysi mukaan.
Missä ikinä oletkin, rukoile ääneen.
Tästä alkaa paras aika elämässäsi.
Ja tiedätkö mitä? Tuhat voi kaatua oikealta puoleltasi -
ja kymmenentuhatta vasemmalta puoleltasi, -
mutta se ei tule sinua lähelle.
Lausu ääneen: Rakas Jumala, -
olen syntinen. Sinua ja vain Sinua vastaan olen syntiä tehnyt.
Olen todella pahoillani.
Minä uskon, että Jeesuksen veri -
pesee pois syntini -
eivätkä ne enää nouse muistoosi.
Ja nyt kun olen puhdas, -
haluan tuntea Sinut ja kuulla Sinun äänesi.
Jeesus, tule asumaan sisimpääni.
Ole Herrani.
Anna minun kokea rakkautesi.
Aamen.
En tiedä, mitä te näette ja aistitte, -
mutta minä aistin yksinkertaisesti rauhan.
Aivan. Rauha. Herran seesteisyys.
Tiedättekö, mitä muuta?
On olemassa Psalmi.
Tiedän tämän tosiasiana, että jos sotilaat -
lausuvat tämän Psalmin ääneen joka päivä taistelussa, -
tiedän varmaksi, että heidän henkensä säilyy.
Koko komppania voi kuolla, Luoja paratkoon, mutta he säästyvät.
Muokkasin minä-muotoon ISN-Raamattuamme varten -
Psalmin 91.
Haluan lukea sen teille minä-muodossa.
Minä asun Korkeimman suojassa.
Olen Hänen varjonsa alla.
Minä julistan Herrasta näin: -
Yksin Hänen turviinsa minä juoksen.
Hän yksin on turvapaikkani.
Hän yksin on Jumalani. Häneen yksin minä turvaan.
Sillä Hän pelastaa minut kaikista ansoista -
ja suojelee minut tappavalta taudilta.
Hänen uskolliset lupauksensa ovat haarniskani ja suojukseni.
Minä en pelkää yön kauhuja, en päivällä lentävää nuolta.
En pelkää tautia, joka pimeydessä väijyy, -
enkä katastrofia, joka päiväsydännä iskee.
Tiedän, että vaikka tuhat kaatuisi viereltäni -
ja kymmenentuhatta ympäriltäni, -
nämä pahuudet eivät minuun koske.
Sillä minä valitsen ja teen päätöksen -
tehdä Herrasta turvani.
Koska minä otan Korkeimman suojakseni, -
mikään onnettomuus ei minua voita -
eikä vitsaus lähesty majaani.
Sillä Hän antaa enkeleilleen käskyn varjella minua kaikilla teilläni.
Herra sanoo: "Minä pelastan ne, jotka minua rakastavat.
Minä suojelen niitä, jotka turvaavat nimeeni.
Kun he huutavat minua avukseen, minä vastaan heille.
Olen heidän tukenaan ahdingossa. Pelastan ja nostan heidät kunniaan.
Minä palkitsen heidät pitkällä iällä -
ja annan heille Jeshuani, pelastukseni, Messiaani."
Sinun tulisi lukea tämä ääneen joka päivä.
Jos haluat rukouksesta kopion, -
sen voi ladata sovelluksestamme tai nettisivuiltamme englannin kielellä.
Osoite näkyy ruudulla. Lataus on ilmainen.
Lue se joka päivä. Ja suosittelen näinä aikoina: -
ota se lääkkeeksi kahdesti päivässä ja tarvittaessa kolmesti päivässä.
Jumalan Sanahan on lääkettä.
Onko Jumala näyttänyt teille katsojista jotain -
paranemisen tai profetian saralta?
Sille olisi nyt sopiva hetki.
Jeesuksen nimessä puhun kameran välityksellä.
Diane, saat ihmeen alaselkääsi.
Tulit ovesta, jossa on 1 ja 2. sekä lopussa 7.
Jumala koskettaa nikamiasi.
Siellä on mies nimeltä David Stewart.
Katsot tätä. Jumala tekee ihmeen. Enkeli on lähetetty perheesi luo.
Valmistaudu, käänny. Koskee myös perhettäsi New Yorkissa.
Jumala antaa läpimurron ja ihmeen.
Puhun Jumalan voimaa kameran läpi.
Käsken Jeesuksen veren kaikkien miesten, naisten ja lasten yli.
Kaikkien katsojien ja kuulijoiden yli.
Profetian äänet tekevät vihollisen suunnitelmat ja juonet tyhjiksi.
Hajotamme maahan linnoitukset.
Jumala lähettää enkelin ohjaamaan ja vapauttamaan sinut.
Sinua vastaan tehty ase ei tehoa.
Nouset, koska olet oksastettu Jumalan kansaan.
Olet kansojen pyhien liitossa Israeliin. Jumala tuo sinut voittoisasti kätköistä.
Jalkasi saavat seistä tasaisella.
Huomaat, että uskossa on toivo ja luottamisessa on usko.
Saat voiton. Älä murehdi, älä pelkää äläkä luovuta.
Evankeliumi on hyvä uutinen.
Hän tiesi tämän jo ennalta. Mikään ei tule Jumalalle yllätyksenä.
Mikään ei suista Häntä valtaistuimelta eikä sivu-urille.
Hän asetti profeetat puhumaan sinulle suoraan, -
jotta tietäisit, mitä tehdä seuraavaksi.
Ala tehdä suunnitelmia, miten päästä ulos. Murra pelon henki.
Rukoile Psalmia 91. Noudata ohjetta.
Mene kohti voittoa ja tarkoitustasi.
Emma, mitä Jumala sanoo sinulle?
Näin sadonkorjuun enkelin ryntäävän hoivakoteihin ja seniorien koteihin.
Kuulin Herran sanovan: "Se ei ole niin kuin on kerrottu, -
että menetämme seniorisukupolvet."
Herra sanoi, että Hän lähettää sadonkorjuun enkelit.
Että tulee sielujen sadonkorjuu seniorien kodeissa ja hoivakodeissa.
Ei kuolon korjuuta.
Näin, kuinka sadonkorjuuenkelit lähetettiin hoivakotijärjestelmään.
Toiseksi näin, että Jumala laski aivan uuden mielen -
lääketieteellisiin tutkimuslaboratorioihin.
Jumala sanoi: "Annan tieteilijöilleni ja tutkijoilleni ratkaisuja."
Mutta se ei ollut ainoastaan koronavirusta varten.
Näin, että taivaasta laskeutui kirja, -
jossa oli sivukaupalla lääketieteellisiä läpimurtoja.
Herra sanoi: "Lääketieteen ratkaisujen puolesta on rukoiltu paljon.
Olen kuullut seurakuntaani. En vastaa vain yhteen Covid-19-ongelmaan, -
vaan vastaan moniin rukouksiin lääketieteellisistä läpimurroista."
"Saatte läpimurtoja myös syöpä-, Alzheimer- ja dementiahoitoihin -
tänä kalenterivuonna. Lähetän roppakaupalla ratkaisuja -
ja Kristuksen mielen lääketieteen tutkijoille."
Tracy, näit samantyyppisen asian. Mitä näit läpimurroista ja syövästä?
Näin tämän vuosia sitten ja myös viime vuonna.
Puhuin erään uskonkenraalin kanssa aamulla, iltapäivällä.
Vastalääke tulee Israelista.
Samaa mieltä. En tiennyt, että näit sen. Kun pyysit profetiaa Israelista -
ja sinä aloit profetoida, kuulin Herran sanovan:
"Lääketieteen spesialistit Israelissa saavat erityisiä läpimurtokykyjä."
Kuin läpimurtoenkeli kulkisi edellä. Jumalan armossa on jotain.
On mahtavaa, kun yksi profeetta sanoo jotain, mutta kun kaksi sanoo, -
se on vahvistus.
Tunnen ennennäkemättömän Jumalan kirkkauden -
Israelin lääketieteellisten labrojen yllä.
Vastalääke on aina ollut viikunakansalle.
Sinulle, joka sanot pää painuksissa: "Voi minua. Tämä on maailmanloppu."
Ei! Nämä ovat suurenmoisimmat ajat, jotka maailma on ikinä nähnyt.
Nämä ovat voiton aikoja. Näinä aikoina olet pää etkä häntä.
Nämä ovat aikoja, -
jolloin pelkoa ei ole edes sanavarastossasi, -
paitsi terve pelko ja kunnioitus -
ja suuri arvostus Jumalaa Kaikkivaltiasta kohtaan.
Suomennos: Marianne Tenetz